cyanic-selkie/wikianc huggingface dataset:
Tafelberg
Staproetes
Staproetes op Tafelberg is gewild onder plaaslike inwoners en toeriste, en honderde roetes met verskillende moeilikheidsgrade is beskikbaar. Weens die steil rotse om die piek is regstreekse toegang aan die stad se kant beperk. Platteklipravyn, ’n prominente ravyn in die mddel van die hoofberg, is ’n gewilde toegangspunt na bo. Die gemiddelde tyd wat dit duur, is 2,5 uur, maar dit kan tussen 1 en 3 uur duur na gelang van hoe fiks die stapper is. Dié roete is in die somer baie warm omdat dit aan die noordekant van die berg lê, met feitlik geen skadu op die 600 m lange klim vanaf Tafelbergpad nie.
Aan die Atlantiese kant is die gewildste roete via Kasteelspoort, ’n ravyn met ’n uitsig oor Kampsbaai.
Daar is ’n gewilde "kontoerroete" van Constantianek via die berggebiede bo Ceciliapark, Kirstenbosch, Nuweland en die Groote Schuur-landgoed, verby die Koning se Blokhuis by die noordoostelike hoek van Duiwelspiek na die voorkant van Duiwelspiek en die noordekant van Tafelberg; dit eindig aan die onderkant van Kloofhoekrif aan die westekant van die Tafelbergse kranse. Daar is talle roetes wat van onder af by die kontoerroete aansluit (minstens vyf net van Kirstenbosch af), en nóg wat van bo af aansluit.
Bo-op die berg, en veral op die Agterberg, is daar ’n uitgebreide netwerk duidelik gemerkte voetpaaie oor ’n verskeidenheid terreine; dit neem tussen 30 minute en verskeie ure (of selfs die hele dag). Goeie kaarte van al die roetes is in boek- en ander winkels beskikbaar. Stappers word aanbeveel om hulle te gebruik, want digte mis en koue of warm weerstoestande kan enige tyd van die jaar sonder waarskuwing toesak.
Raad
Tafelberg is nie 'n baie gevaarlike berg nie, maar die volgende raad behoort gevolg te word:
Rotsklim
Rotsklim op Tafelberg is ook baie gewild. Daar is verskeie roetes met wisselende moeilikheidsgrade. Die hoofklimplek is aan die kranse onder die boonste kabelspoorstasie. Spoedklim word nie toegelaat nie, net tradisionele klim. Kommersiële groepe bied ook abseil van die boonste kabelspoorstasie af.
Grotte
Die meeste van die wêreld se belangrike grotte kom in kalksteen voor, maar Tafelberg is ongewoon in die sin dat dit verskeie groot grotstelsels in sy sandsteen het. Die grootste stelsel is die Wynberggrotte op die Agterberg, nie ver van die betonpadstaproete af nie. Die kranse waarin hulle geleë is, het ’n uitsig oor Oranjekloof en Houtbaai.
Bergfietsry
Die hange van Tafelberg het baie plekke vir bergfietsry. Die roete na die blokhuis is ’n gewilde een. Fietsryers moet die rigtingaanwysers volg wat vir hulle aangebring is.
Eriekanaal
Die Eriekanaal is 'n kanaal van 584 km in die Amerikaanse deelstaat New York. Dit verbind die Eriemeer met die Hudsonrivier. Die kanaal is 46 m wyd en 3,6m diep. Daar is altesaam 34 kanaalsluise in die kanaal. Konstruksie het begin op 4 Julie 1817 en die kanaal is voltooi op 26 Oktober 1825.
Die kanaalprojek is in die tweede en derde kwart van die 19de eeu as 'n ongekende ingenieursprestasie gevier wat ikoniese status behaal en ingang gevind het tot die kulturele lewe van destydse Amerika. As gewilde kunsmotief het die kanaal borde, tee- en koffiekoppies, skottels en bakke, muurpapier en klere versier. Vir sommige Amerikaners was dit selfs 'n simbool vir die ewigheid - een van die werkers, wat by die kanaalbou betrokke was, het sy grafsteen met die afbeelding van een van die kanaal se akwedukte laat versier.
Ingenieursprestasie van 'n jong nasie
Die Eriekanaal, wat teen 'n koste van $7 miljoen deur die deelstaat New York sonder enige finansiële steun deur die federale regering of ander deelstate gebou is, maak deel uit van die New York-kanaalstelsel, 'n mensgemaakte waterroete wat in oos-westelike rigting deur die deelstaat loop. Die kanaal was oorspronklik 584 km (363 myl) lank en het die Hudsonrivier in Albany met die Eriemeer in Buffalo verbind. Dit is stapsgewys geopen; so is die eerste seksie tussen Rome en Utica reeds in Oktober 1819 ingewy.
Kanaalkoors en ekonomiese vooruitgang
Die gebeurtenis het landswyd opslae gemaak. Die eerste seksie se kommersiële sukses het 'n ware kanaalboukoors in die jong Amerikaanse nasie laat ontvlam. Nog in dieselfde jaar is die Champlain-kanaal ingewy wat die Hudson- en Sint-Laurensriviere met mekaar verbind het. In 1826 is 'n kanaal voltooi wat die Cayuga- en Seneca-mere met die Eriekanaal verbind het; twee jaar later is die Oswegokanaal geopen waardeur 'n waterweg tussen die Ontariomeer en die Eriekanaalstelsel geskep is. In 1828 het die steenkoolvelde van Pennsilvanië danksy die Delaware- en Hudsonkanaal toegang gekry tot die Hudsonrivier, terwyl die Morriskanaal, wat in 1831 in New Jersey geopen is, die Delaware- met die Hudsonrivier verbind het. Gemeenskappe langs die kanale het gefloreer.
Met die voltooing van die Eriekanaal was daar 'n bevaarbare waterweg vir die vervoer van passasiers en goedere tussen die metropool New York en die Atlantiese Oseaan in die ooste van die deelstaat en die Groot Meregebied in die weste. Die kanaal, die tweede langste ter wêreld ná die Groot Kanaal in China, het grootliks bygedra tot die ekonomiese ontwikkeling van die deelstaat New York, sy gelyknamige hawemetropool en die Verenigde State. Terwyl dit die binneland in die weste ontsluit het vir handel en die vestiging van setlaars, het dit tegelykertyd New York se status as belangrikste handelsmetropool in die Verenigde State bevestig. Duisende werkers het die deelstaat New York binnegestroom om werk te vind by die kanaalprojek, vir ander weer sou dit 'n belangrike deurgangsroete op pad na hul nuwe tuiste wees.
Die kanaal as suksesverhaal
Nog voor sy voltooiing was die Eriekanaal 'n ekonomiese sukses. Reeds in 1824 het die deelstaat New York met die eerste voltooide seksies $300 000 uit tolgeld verdien. In 1826, die eerste volle jaar waarin die kanaal in bedryf was, is tolgelde ter waarde van meer as $1 miljoen gehef - destyds 'n buitengewoon groot bedrag geld. In daardie jaar is meer as 185 000 ton se landbouprodukte op die kanaal vanuit Buffalo na Albany vervoer - graan, meel, ham, botter, kaas, mielies en aartappels.
Meer as 32 000 ton se verwerkte goedere soos meubels, naels, yster, staal en eetgerei is in die omgekeerde rigting, vanuit Albany na Buffalo, vervoer. In 1845 het vragbote op die Eriekanaal meer as een miljoen ton se goedere vervoer. Tolgelde was 'n belangrike inkomste vir die deelstaat New York. Binne 'n dekade is die boukoste vergoed. Toe die tolgeldtariewe in 1846 vir die eerste keer in gedrukte vorm gepubliseer is, het bootvervoer op die kanaal reeds 'n indrukweekkende omvang bereik - die getal vragbote het van sowat 170 in 1826 tot 4 000 gestyg. Altesaam 25 000 werksgeleenthede is op bote en langs die kanaal geskep.
Nedersettings langs die Eriekanaal het gefloreer - so het die bevolking van Utica binne twee dekades van 3 000 tot 13 000 gestyg. Syracuse, wat nog in 1826 'n klein gehuggie met enkele houtgeboue was, het in 1840 11 000 siele getel. Buffalo, in 1812 nog 'n onbenullige plek in die wildernis met 200 inwoners, was in 1840 'n besige hawe met 'n bevolking van 18 000.
Vervanging van die historiese trekpadkanaal
Dele van die kanaal loop parallel met die Mohawkrivier wat weens onvoorspelbare waterpeile nie geskik was vir bootvervoer nie. Ook was die rivierstroming te sterk vir perde om vragbote rivierop te trek. Die oorspronklike trekpadkanaal, waarop bote deur perde getrek is, is in 1917 vir goed gesluit en in die volgende jaar deur 'n nuwe vragbootkanaal (die New York State Barge Canal, tans bekend as New York State Canal System) vervang waardeur die bootkapasiteit van 260 tot 2 000 ton verhoog is. Ander kanale is by die stelsel ingesluit, riviere en mere met steenkoolgedrewe hidrouliese baggerbote gekanaliseer en die kanaalnetwerk verder uitgebrei, terwyl sommige seksies van die oorspronklike kanaal gesluit is. Baggerbote, wat deur Bucyrus Company in Chicago vervaardig is en enige hindernis vir die kanaalroete uit die weg kon ruim, was destyds so duur dat hulle sewe dae per week en 24 uur per dag in bedryf was - die enigste manier waarop hulle winsgewend bedryf kon word.
Uiteindelik het die kanaal met die koms van spoorweë en in die 20ste eeu met die bou van die Sint Laurens-waterweg sy ekonomiese belangrikheid algaande verloor, ofskoon daar goedere soos sement, hout, steenkool, ruolie en ander massavragte was wat deur spoorwegmaatskappye dikwels nie graag gehanteer is nie en sodoende steeds per vragboot op die kanaal vervoer is. Ook het die deelstaat New York as eienaar van die kanaalstelsel moeite gedoen om die bedrywighede van spoorwegmaatskappye as mededingers in die vervoerbedryf deur wetgewing te beperk - 'n voorneme wat, gegewe die ekonomiese mag en belangrikheid van spoorwegondernemings op nasionale vlak, tot mislukking gedoem was.
Herontwikkeling vir toerisme
Sedert die 1980's het die deelstaatregering nuwe lewe in die kanaal ingeblaas met die verbetering van die lewensgehalte van gemeenskappe langs die Eriekanaal en die bevordering van toerisme. 'n Vaart op die kanaal bied nie net ontspanning nie, maar neem toeriste na historiese en kulturele monumente langs die roete. Langs die kanaal is fiets- en wandelpaaie aangelê. Besoekersentrums verskaf inligting oor die kanaalroete se historiese erfenis. Die Amerikaanse Kongres het in 2000 die status van National Heritage Corridor aan die kanaal toegeken wat langs sy roete 234 gemeenskappe met mekaar verbind. Die kanaal is tans een van die deelstaat New York se belangrikste toeriste-aantreklikhede buite die stad New York. Klein hoeveelhede vrag word steeds op die kanaal vervoer.
Wyfie
'n Wyfie verwys in die natuur se diereryk na 'n vroulike organisme van 'n spesie, hetsy 'n soogdier, vis, voël of reptiel.
'n Duidelike onderskeidende kenmerk in die klas Mammalia (soogdiere), is die teenwoordigheid van melkkliere by vroulike diere. Die melkkliere is aangepaste sweetkliere wat melk produseer, wat gebruik word om die kleintjies te voed vir 'n geruime tyd na hul geboorte. Slegs soogdiere produseer melk. Melkkliere is die mees ooglopende in die mens, omrede die vroulike menslike liggaam groot hoeveelhede vetterige weefsel stoor naby die tepels, wat in prominente borste uitstaan. Melkkliere is teenwoordig in alle soogdiere, hoewel dit slegs rudimentêr (onderontwikkel) is in die manlike lede van die spesie.
Vroulik ( ♀ ) dui op die geslag van 'n organisme, of 'n deel van 'n organisme, wat 'n nie-mobiele eiersel (of eierselle) voortbring. Die meeste vroulike soogdiere, insluitend die vroulike mens, het twee X-chromosome in elke sel.
A&W Restaurants
A&W Restaurants is 'n ketting van kitskosrestaurante wat bekend is vir sy wortelbier- en wortelbiervlotte. A & W was eintlik die eerste suksesvolle "franchise"-maatskappy: die konsessiesaak het omstreeks 1921 in Kalifornië begin. Die maatskappy se identiteit is geneem uit die eerste letters van die vanne van vennote Roy W. Allen en Frank Wright.
Die spyskaart van hierdie restaurant sluit in, maar is nie beperk tot hamburgers, slaptjips en warmbrakke (hotdogs). Die restaurant het baie takke dwarsoor die wêreld sowel as in die Verenigde State.
Wyfie
Soogdierwyfies baar hulle kleintjies lewendig (met die uitsondering van seldsame monotremes, wat eiers lê). Sommige nie-soogdiere, soos guppies, het analoog voortplantingstrukture en enkele ander nie-soogdiere, soos haaie, se eiers broei in die liggaam uit, dit gee dan die indruk dat hulle die kleintjies lewendig baar.
Zermatt
Zermatt is 'n munisipaliteit (Switserse Duits amptelik: politische Gemeinde) in die distrik Visp van die tweetalige Switserse kanton Valais (Duits: Wallis). Die Franse naam van Zermatt, Praborgne, is regstreeks afgelei van die oorspronklike Latynse dorpsnaam Pratobornum.
Zermatt is teen 'n hoogte van 1608 meter bo seevlak aan die noord-oostelike voet van die Matterhorn-bergpiek in die boonste gedeelte van die Matter-vallei (dikwels ook Nikolai-vallei genoem) geleë. Die Matterhorn maak van Zermatt net soos sy uitstekende skigeriewe en voetslaanpaaie 'n eersterangse toeristebestemming in Switserland.
Mannetjie
'n Mannetjie verwys in die natuur se diereryk na 'n manlike organisme van 'n spesie, hetsy 'n soogdier, vis, voël of reptiel.
'n Manlike (♂) organisme is die fisiologiese geslag wat sperm produseer. Elke spermatosoön kan versmelt met 'n groter vroulike gameet, of eiersel, in die proses van bevrugting. 'n Man kan nie seksueel reproduseer, sonder toegang tot ten minste een eiersel van 'n vrou nie, maar sommige organismes kan beide seksueel en ongeslagtelik voortplant. Die meeste manlike soogdiere, insluitend manlike mense, het 'n Y-chromosoom, wat die kode gee vir die produksie van groter hoeveelhede testosteroon deur die manlike geslagsorgane.
DarkSide
DarkSide is 'n kuberkrakergroep van kubermisdadigers wat hul slagoffers teiken met losprysware en afpersing. Die groep is vermoedelik agter die kuberaanval op Colonial Pipeline en die aanval op 'n Toshiba-eenheid.
Teikens, oorsprong en filiale
Losprysware-kode wat deur DarkSide gebruik word, lyk soos losprysware-sagteware wat gebruik word deur REvil, 'n ander kuberkrakergroep; REvil se kode is nie publiek beskikbaar nie, wat daarop dui dat DarkSide 'n uitloper is van REvil of 'n vennoot van REvil Kubersekuriteitsfirma FireEye het vyf affiliasies (groepe van aktiwiteit) gedokumenteer wat vermoed word dat hulle 'n skakel na DarkSide het, en het drie daarvan beskryf, met die name UNC2628, UNC2659 en UNC2465.
Geskiedenis en aanvalle
Die groep het die eerste keer onder aandag gekom in Augustus 2020. Die internetbeveiligingsmaatskappy Kaspersky het die groep as 'n "onderneming" beskryf as gevolg van sy webwerf wat professioneel lyk en probeer om saam te werk met joernaliste en dekripteringsondernemings. In 'n persverklaring op hul webwerf beweer DarkSide dat hulle nie hospitale, hospitale, skole, universiteite, organisasies sonder winsbejag of die regeringsektor sal teiken nie. Die groep het gepoog om 'n "Robin Hood" -beeld te bevorder en beweer dat hulle 'n deel van hul opbrengs vir lospryse aan liefdadigheid geskenk het.
Die losprys wat die groep eis, wissel van $ 200 000 tot $ 5 miljoen. DarkSide het CompuCom 'n IT-diensteverskaffer in Maart 2021 aangeval. Dit het die maatskappy meer as VS$ 20 miljoen gekos om weer hulle stelsels te restoureer.
Van Desember 2020 tot Mei 2021 val DarkSide Amerikaanse olie- en gasinfrastruktuur by vier geleenthede aan. Die Federal Bureau of Investigation het DarkSide geïdentifiseer as die oortreder van die Colonial Pipeline losprysware-aanval, 'n kuberaanval op 7 Mei 2021, uitgevoer deur kwaadwillige kode, wat gelei het tot 'n outomatiese afskakeling van die hoofpypleiding wat 45% brandstof aan die Ooskus van die Verenigde State, verskaf. Die aanval word beskryf as die ergste kuberaanval tot nog toe op Amerikaanse kritieke infrastruktuur. Amerikaanse amptenare het probeer ondersoek instel of die aanval 'suiwer 'n kriminele aanval' was of plaasgevind het met die betrokkenheid van die Russiese regering of 'n ander staatsborg. Na die aanval het DarkSide 'n verklaring geplaas waarin hy beweer dat "ons apolities is, ons neem nie deel aan geopolitiek nie ... Ons doel is om geld te verdien en nie probleme vir die samelewing te skep nie."
Dendoricella obesichela
Dendoricella obesichela is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dendoricella en tot die familie Dendoricellidae. Die wetenskaplike naam van die spesie is die eerste keer geldig gepubliseer in 1905 deur Lundbeck.
Archon
Archon, meervoud archonte, (Grieks: ἄρχων, meervoud ἄρχοντες) is 'n Griekse term wat "bewindhebber" of "heer" beteken, en wat steeds by geleentheid aangewend word as die titel vir 'n publieke ampsdraer. Dit is die manlike onvoltooide deelwoord van die werkwoordstam ἀρχ-, wat beteken "om te regeer", en is afgelei van dieselde wortel as monarg, hiërargie en anargie.
In antieke Griekeland
In die vroeë letterkundige periode van antieke Griekeland is die hoofmagistraat van verskeie Griekse stadstate 'n archon genoem. In Romeinse terme, het die raad van archonte by wyse van potestas regeer, terwyl die basileus ("koning") beskik het oor auctoritas.
In Athene het 'n stelsel van nege saamverkose archonte ontwikkel, gelei deur drie onderskeie afgevaardigdes oor die siviele, militêre en godsdienstige sake van die staat: met die drie ampsdraers wat onderskeidelik die eponieme archon heet (Ἐπώνυμος ἄρχων; of nominale regent, wat sy naam verleen het aan sy ampsjaar), die polemarchos ("krygsregent"), en die archon basileus ("koningsregent"). Oorspronklik is hierdie ampte gevul deur die aristokrasie deur verkiesings elke dekade. Tydens hierdie periode was die eponieme archon die hoofmagistraat, die polemarchos was die aanvoerder van gewapende magte, en die archon basileus was verantwoordelik vir die siviele godsdienstige reëlings, insluitend baie van die geregshowe. Ná 683 v.C. is die ampte vir slegs 'n enkele jaar beklee, terwyl die jaar volgend op die archōn epōnymos vernoem is. Etlike antieke kalenderstelsels het tewens nie hul jare opeenvolgend aangedui nie.
Die tien stratēgoí (een per stam) is verkies, en die amp van polemarchos is daagliks tussen hulle roteer. Die polemarchos het daarna slegs beperkte godsdienstige pligte gehad, asook statutêre hoofskap oor die strategoi. Die archonte is bygestaan deur "junior" archonte, genaamd thesmothétai (Θεσμοθέται "organiseerders"). Ná 457 v.C. is voormalige archonte sondermeer opgeneem as permanente lede van die Areopagus, alhoewel daardie vergadering toe nie meer oor besondere politieke insae beskik het nie. (Kyk Archonte van Athene.)
Rwanda
Rwanda (Engels: [ruːˈɑːndə] of [ruːˈændə], ; Kinyarwanda: U Rwanda, [u.ɾɡwa:.nda], ), amptelik die Republiek Rwanda (Engels: Republic of Rwanda, Frans: République du Rwanda, Kinyarwanda: Repubulika y'u Rwanda, Swahili: Jamhuri ya Rwanda), is 'n landingeslote land in Sentraal- en Oos-Afrika net suid van die ewenaar. Dit is die digs bevolkte land in Afrika. Nes sy buurstaat Burundi is dit 'n voormalige deelgebied van Duits-Oos-Afrika, wat later as mandaatgebied van die Verenigde Nasies 'n Belgiese administrasie gekry het. Albei lande word deur etniese konflikte tussen die Tutsi-minderheid en die meerderheid van die Hutu geteister. Die Twa vorm die derde etniese groep in daardie lande. Rwanda het in 1962 onafhanklik van België geword. Tussen 500 000 en ’n miljoen mense het in etniese slagtings omgekom, veral gedurende die Rwandese volksmoord van 1994. Dit is ’n lidland van die Afrika-unie en die Statebond.
Rwanda grens aan Uganda, Tanzanië, Burundi en die Demokratiese Republiek die Kongo. Rwanda is in die Groot Mere van Afrika-streek en lê baie hoog; sy geografie word oorheers deur berge in die weste en savanne aan die oostekant, met talle mere regdeur die land. Die klimaat is matig tot subtropies, met twee reënseisoene en twee droë seisoene per jaar. Rwanda beslaan 'n oppervlakte van 26 338 km² en het 'n bevolking van 12 374 397 in 2019 gehad. Die hoofstad en grootste stad is Kigali.
Bevolkingsamestelling
Die bevolking is jonk en oorheersend landelik, met een van die digsbevolkte lande in Afrika. Rwandese kom uit net een kulturele- en taalgroep, die Banyarwanda, hoewel daar binne hierdie groep drie subgroepe is: die Hutu, Tutsi en Twa. Die Twa is die woudbewoners, die pigmee, wat Rwanda se oudste afstammelinge is. Navorsers verskil oor die oorsprong en verskille tussen die Hutu en Tutsi; sommiges glo dat die verskille sy oorsprong het uit die sosiale kastestelsel binne 'n enkele stam, terwyl ander weer glo dat die Hutu en Tutsi afsonderlik, en vanuit verskillende gebiede, in die land aangekom het. Christendom is die grootste geloof in die land en die vernaamste spreektaal is Kinyarwanda, wat deur die meeste Rwandese gepraat word, met Engels en Frans as ampstale. Die president is Paul Kagame van die Rwandese Patriotiese Front (RPF), wat sedert 2000 die land regeer. Korrupsie is min in Rwanda, in vergelyking met sy buurlande, maar menseregteorganisasies reken dat opposisiepartye en vryheid van spraak onderdruk word. Die land is sedert die voor-koloniale tydperk deur 'n opdraggewende administratiewe hiërargie regeer. Rwanda is net een van twee lande ter wêreld waar vroue die meerderheid in die parlement het.
Geskiedenis
Jagter-versamelaars het hul eerste gedurende die steen- en ystertydperke in die gebied gevestig met die Bantoevolke wat hulle gevolg het. Die bevolking is eers in familiegroepe saamgesnoer en later is 'n koninkryk gevorm. Die Koninkryk van Rwanda is sedert die middel-18de eeu deur 'n Tutsi-koning oorheers wat die ander militêr oorwin, die mag gesentraliseer, en later anti-Hutu beleide toegepas het. Die Duitse koloniale ryk het in 1884 Rwanda gekoloniseer as deel van Duits-Oos-Afrika, gevolg deur die Belgiese koloniale ryk wat die land in 1916 gedurende die Eerste Wêreldoorlog beset het. Beide Europese moondhede het deur die konings regeer en 'n pro-Tutsi beleid gevolg. Die Hutu-bevolking het in 1959 in opstand gekom. Hulle het talle Tutsis uitgemoor en uiteindelik daarin geslaag om in 1962 'n onafhanklike Hutu-beheerde staat te stig. In 1990 begin die Rwandese Patriotiese Front onder leiding van die Tutsi 'n burgeroorlog in die land. Vier jaar later slaan Hutu-ekstremiste terug met die 1994 volksmoord toe tussen 500 000 tot 1,3 miljoen Hutus en gematigde Tutsis voor die voet uitgemoor is. Die RPF het die volksmoord met 'n militêre oorwinning tot 'n einde gebring.
Rwanda se ekonomie het swaar gely onder die 1994 Rwandese Volksmoord, maar kon sedertdien daarin slaag om te herstel. Die ekonomie bestaan hoofsaaklik uit bestaansboerdery. Koffie en tee is die vernaamste kontantopbrengste vir die uitvoermark. Toerisme is vinnig besig om toe te neem en die land se vinnigste groeiende mark vir buitelandse valuta. Die land is ook net een van twee lande waar toeriste veilig is om die gorillas in die misberge te besigtig. Musiek en dans is 'n integrale deel van die Rwandese kultuur, in besonder die gebruik van tromme en die goed uitgewerkte intore-dans. Tradisionele kuns- en handwerk word oral in die land bedryf. In Februarie 2017 het Swahili Rwanda se vierde amptelike taal geword, saam met Engels, Frans en Kinyarwanda.
Tussen 700 v.C. en 1500 n.C. het 'n aantal van die Bantoevolke na Rwanda migreer en die woud skoongemaak vir landbouverbouing. Die woudwonende Twa het die meeste van hul habitat verloor en na die berghange uitgewyk. Historici het verskeie teorieë oor die aard van die Bantoe se migrasie. Een hiervan is dat die eerste setlaars die Hutu was, terwyl die Tutsi later gekom en 'n kenmerkende rasgroep, moontlik van Koesjitiese-oorsprong, in Rwanda geskep het. 'n Alternatiewe teorie is dat die migrasie stadig en stelselmatig was, met die inkomende groepe wat eerder by die bestaande groepe ingeskakel het, as om hulle te oorwin. Ingevolge dié teorie het die Hutu- en Tutsi-kenmerke later ontwikkel en was dit eerder 'n klasseverskil as 'n rasverskil.
Rwandese volksmoord
Sedert 1959 het daar gewelddadige etniese konflik tussen die Hutu en die Tutsi ontstaan as gevolg van politieke verskille. Dit het in 1994 'n hoogtepunt bereik toe bykans een miljoen mense in Rwanda vermoor is. Die een groep het nie die ander lewensruimte in Rwanda gegun nie en 'n bittere haat het tussen die twee faksies ontstaan. Wedersydse moorde het plaasgevind. Die konflik is in die meeste gevalle nie met bomme en gewere besleg nie, maar met pangas. Mans, vroue en kinders is voor die voet doodgekap. Een van die ergste gevalle van massamoord was toe honderde mense met pangas tereggestel is en die lyke in 'n kerk gelaat is om as afskrikmiddel te dien.
Ekonomie
Oeste uit bestaansboerdery in die land sluit matoke (groen piesangs) in wat meer as 'n derde van Rwanda se landbougrond beslaan, asook aartappels, bone, patats, kassawe, koring en mielies. Koffie en tee is die vernaamste kontantgewasse vir die uitvoermark. Die hoogte bo seespieël, steil hoogtes en vulkaniese grond skep uitstekende toestande vir koffie- en teeverbouing. Rwanda se bestaan uit die uitvoer van landbouprodukte maak die land baie kwesbaar vir die wisselende internasionale pryse van landbouprodukte. Diere wat in die land voorkom is beeste, bokke, skape, varke, hoenders en konyne wat wissel in getalle soos die landelike omgewing afwissel. Die produseringsproses is hoofsaaklik tradisioneel van aard, hoewel daar 'n hele paar intensiewe suiwelplase rondom Kigali is. 'n Tekort aan landbougrond en water, onvoldoende en swak gehalte van voer vir die diere en knaende epidemies en swak veeartsenydienste striem die suiwelbedryf baie erg. Daar word op die mere gehengel, maar die vis is baie uitgedun en daar word deesdae lewendige vis ingevoer om die visbedryf weer aan die gang te kry.
Sport
Krieket word as een van die vinnigste groeiende sportsoorte in Rwanda beskou. Dié sport het in gewildheid toegeneem toe vlugtelinge uit Kenia, waar hulle dié sport aangeleer het, begin terugkeer. Die Rwandese Krieketvereniging (RCA) is in 1999 gestig en in 2003 deur die Internasionale Krieketraad erken. Die ontwikkeling van die sport in die land is ondersteun deur die VK-gebaseerde liefdadigheidsorganisasie Krieket Sonder Grense, wat daarop gemik is om Vigs/MIV-bewustheid deur die spel te verbeter, en deur die Marylebone-krieketklub se stigting. Laasgenoemde ondersteun 'n projek om 'n nasionale krieketveld by die buitewyke van Kigali op te rig. Rwanda se lidmaatskap in die Britse Statebond het ook gehelp om krieket in die land gewild te maak, met beide mans en vroue wat dit by weeshuise, skole, universiteite en krieketklubs speel.
Joyce Coad
Joyce Coad (14 April 1917 – 3 Mei 1987) was 'n Amerikaanse aktrise. Sy was bekend vir haar rolle in die rolprente The Scarlet Letter (1926), The Devil's Circus (1926), The Magic Garden (1927), en Mother (1927).
Larissa Drekonja
Larissa Drekonja is 'n Amerikaanse aktrise. Sy is bekend vir haar rolle in die rolprente 25th Hour (2002) en Cop Out (2010), en in die televisiereeks Windfall (2006).
Era (musiekprojek)
Era is 'n musiekprojek van die Franse musikant Eric Levi, wat dikwels gebruik maak van Gregoriaanse gesange in 'n kunsmatige taal, wat nou verwant is aan Latyn. Die musiek behoort tot die Nuwe Era-genre en vergelyk baie goed met dié van soortgelyke projekte soos Enigma en Deep Forest.
Era vermeng sy Nuwe Era-klanke met die tipiese kitaarsolos van rockmusiek. Die CD-langspelers van Era het in Europa blitsverkopers geword, en daar is ook 'n SACD/CD-hibriedalbum met 'n DVD-Video vrygestel, wat die gunsteling-videosnitte van Era bevat.
Jessy Schram
Jessy Schram (gebore 15 Januarie 1986) is 'n Amerikaanse aktrise en vervaardiger. Sy is bekend vir haar rolle in die rolprent Unstoppable (2010) en in die televisiereekse Mad Men (2007), Once Upon a Time (2011), en Falling Skies (2011).
Edik van Nantes
Die Edik van Nantes was op 13 April 1598 deur Hendrik IV van Frankryk afgekondig, en het aan Franse Protestante (ook bekend as Hugenote) aansienlike regte gegee in 'n Katolieke nasie. Die groot oorweging was burgerlike eenheid, en die Edik het siviele en religieuse eenheid geskei, sommige Protestante vir die eerste keer as meer as blote skeurmakers en ketters behandel en die weg gebaan vir sekularisme en verdraagsaamheid. Deur 'n algemene vryheid van gewete aan individue te bied het die edik baie spesifieke toelae aan die Protestante gebied: 'n amnestie, die herinstelling van hul burgerlike regte, insluitend die reg om in enige veld of vir die Staat te werk, en om griewe direk na die koning te kan bring. Die Protestante is een honderd plekke van veiligheid toegeken, soos La Rochelle.
Die oorspronklike Wet, geteken op 30 April, wat die Edik afgekondig het, het verdwyn. Die enigste teks wat in die Archives Nationales in Parys behoue gebly het, is 'n korter dokument wat deur die geestelike stand en Parlement van Parys verander is, wat geteken en geseël is in 1599. Die inhoud van die eerste edik is bekend, danksy 'n afskrif wat vir veilige bewaring na die Protestante Genève in Switserland gestuur is.
Die Edik van Nantes wat Hendrik onderteken het bestaan uit vier basiese tekste, insluitend die kernteks van meer as 90 artikels, wat grootliks gebaseer is op onsuksesvolle vredesverdrae wat gedurende die onlangse onluste uitgewerk is. Daar was ook 56 "partikuliere" (geheime) artikels wat Protestantse regte en verantwoordelikhede behandel het, wat goed gewaarborg het soos die beskerming van die Franse staat teen die Inkwisisie tot Franse Protestante wat in die buiteland gereis het. "Hierdie kruisig my," het Pous Clemens VIII geprotesteer ná hy die Edik gehoor het.
In werklikheid het die edik Katolisisme as die bestaande geloof in Frankryk behou: Protestante was nie verskoon van hul tiende betaal, en moes die Katolieke vakansiedae en beperkings aangaande troue respekteer. Protestantse geloofsvryheid was beperk tot sekere geografiese areas, buite die stadsmure. Die Edik het slegs Protestantse en Katolieke samelewing aangespreek; Jode en Moslems was nie ingesluit nie: die Moslems was byvoorbeeld in 1610 uit Frankryk verban.
Opheffing
In 1685 het Lodewyk XIV die Edik teruggetrek en Protestantisme onwettig verklaar deur die Edik van Fontainebleau. Hierdie Terugroeping van die Edik van Nantes, soos dit beter bekend is, het baie skade aangerig: alhoewel die geloofsoorloë nie weer opgevlam het nie, het baie Protestante besluit om Frankryk te verlaat en na Groot-Brittanje, Duitsland en die Nederlandse Republiek te verhuis. Hierdie eksodus het Frankryk van baie van sy bes-ervare en hardwerkende individue beroof, wie van nou af Frankryk se bure sou bevoordeel. Die terugroeping van die Edik van Nantes het ook die beeld van Lodewyk XIV buite die land aangetas, wat Protestante nasies rondom Frankryk selfs nog meer vyandig gemaak het.
Gladiolus davisoniae
Gladiolus davisoniae is 'n meerjarige plant en geofiet wat tot die genus Gladiolus behoort. Die plant is endemies aan die Wes-Kaap.
Dendrectilla
Dendrectilla is 'n genus van sponsdiere uit die familie van die Demospongiae (gewone sponse).
Dendoricellidae
Dendoricellidae is 'n familie van sponsdiere uit die klas van die Demospongiae (gewone sponse).
Phyllis Coates
Phyllis Coates (gebore 15 Januarie 1927) is 'n Amerikaanse aktrise. Sy is bekend vir haar rolle in die rolprente Superman and the Mole-Men (1951) en Goodnight, Sweet Marilyn (1989), en in die televisiereekse Adventures of Superman (1952) en Lois & Clark: The New Adventures of Superman (1993).
Dendoricella rhopalum
Dendoricella rhopalum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Mikael Birkkjær
Mikael Birkkjær (gebore 14 September 1958) is 'n Deense akteur. Hy is bekend vir sy rolle in die rolprent Aftermath (2004) en in die televisiereekse The Killing (2007), Borgen (2010), en Mercur (2017).
Fran Drescher
Fran Drescher (gebore 30 September 1957) is 'n Amerikaanse skryfster, aktrise, en vervaardiger van Joodse afkoms. Sy is bekend vir haar rolle in die rolprente Saturday Night Fever (1977), The Beautician and the Beast (1997), en Hotel Transylvania (2012), en in die televisiereeks The Nanny (1993).
Gladiolus debeerstii
Gladiolus debeerstii is 'n meerjarige plant en geofiet wat tot die genus Gladiolus behoort. Die plant is endemies aan die Demokratiese Republiek die Kongo.
Lars Bjarke
Lars Bjarke (gebore 15 Junie 1967) is 'n Deense akteur. Hy is bekend vir sy rolle in die rolprente The Idiots (1998), Craig (2008), Tour de Force (2010), en Silverthread (2013).
Bouygues
Bouygues is 'n gediversifiseerde Franse nywerheidsgroep wat in 1952 gestig is deur Francis Bouygues en onder leiding van sy seun Martin Bouygues.
Die groep is saamgestel uit drie aktiwiteite: konstruksie met Bouygues Construction, Bouygues Immobilier en Colas, telekommunikasie met Bouygues Telecom en media deur die TF1-groep.
In 2020 het die verkope van Bouygues 34.694 miljoen euro beloop. Aan die einde van 2020 is die groep in 81 lande op vyf vastelande gestig en het meer as 129 018 mense in diens gehad, waaronder 62 901 in die buiteland.
St. Ouen F.C.
St. Ouen F.C. is 'n sokker klub in Jersey. Dit is gestig in 1919. In 1972, hulle gespeel 'n wedstryd teen Skotse Old Firm span, Celtic FC.
Imogene Coca
Imogene Coca (18 November 1908 – 2 Junie 2001) was 'n Amerikaanse aktrise. Sy was bekend vir haar rolle in die rolprent National Lampoon's Vacation (1983) en in die televisiereekse Producers' Showcase (1954), It's About Time (1966), en Moonlighting (1985).
Dairy Queen
Dairy Queen is 'n internasionale ketting van kitskosrestaurante wat op 22 Junie 1940 deur John Fremont McCullough in Joliet, Illinois, gestig is. Dairy Queen se spyskaart bestaan meestal uit roomys, hamburgers, hotdogs en hoendergeregte.
Burger King
Burger King (dikwels afgekort as BK) is 'n kettinggroep van kitskosrestaurante. Hulle verkoop hamburgers, slaptjips en koeldrank. In Australië staan die groep se afsetpunte bekend as Hungry Jack's.
Dit is in 1954 in Miami, Florida, Verenigde State, deur James McLamore en David Edgerton gestig. Die restaurantgroep bedryf in 2021 byna 18 000 Burger King-restaurante in 91 lande wêreldwyd.
Audi A4
Die Audi A4 is 'n reeks kompakte uitvoerende motors vervaardig sedert die einde van 1994 deur die Duitse motorvervaardiger Audi, 'n filiaal van die Volkswagengroep.
Die A4 strek reeds oor vier geslagte en is gebaseer op die Volkswagengroep B platform. Die eerste geslag A4 het die Audi 80 opgevolg. Die motorvervaardiger se interne nommeringstelsel behandel die A4 as 'n voortsetting van die Audi 80 afkoms, met die aanvanklike A4 aangewys as die B5-reeks, gevolg deur die B6, B7, en die huidige B8. Die B8 A4 is gebou op die Volkswagengroep MLB platform gedeel met baie ander Audi-modelle en potensieel een Porschemodel binne die Volkswagengroep.
Die Audi A4-enjinuitleg bestaan ​​uit 'n langsgeplaasde voorenjinontwerp, met transas-tipe uitlopers aan die agterkant van die enjin gemonteer. Die motors het voorwielaandrywing, of, op 'n paar modelle, die vierwieldryf "quattro".
Die A4 is beskikbaar as 'n sedan en 'n stasiewa. Die tweede (B6) en derde geslagte (B7) van die A4 het ook 'n omskepbare weergawe, maar die B8 weergawe het 'n variant van die Audi A5 geword, en plaas Audi terug in die kompakte uitvoerende koepeesegment.
Gereformeerde kerk Totiusdal
duimnael|regs|170px|Dr. [[Willem de Klerk, leraar van 1957 tot 1963.]] duimnael|regs|170px|Ds. [[Philippus Snyman|Flippie Snyman, leraar van 1964 tot 1970.]]
Dubbelriet
duimnael|Hoboriet Die dubbelriet is die mondstuk van sekere blaasinstrumente en van alle houtblaasinstrumente in die hobofamilie. Dit bestaan uit twee riete wat met 'n nou openinkie van mekaar geskei is en teen mekaar vibreer wanneer daarop geblaas word. Dit word van gesnyde stukkies Arundo-riete gemaak deur die punte te skraap totdat die verlangde klank voortgebring kan word.
Gereformeerde kerk Totiusdal
Die Gereformeerde kerk Totiusdal is ’n gemeente van die Gereformeerde Kerk (GKSA) in die ooste van Pretoria se Moot-gebied. Dit sluit die woongebiede Queenswood en Waverley (waar die kerkgebou geleë is) in. Van belang vir die Gereformeerde Kerk is dat die Gereformeerde Skool Dirk Postma ook binne die gemeentegrense val.
Dubbelriet
'n Voorbeeld van 'n instrument wat ook met 'n dubbelriet bespeel word, maar nie verwant is aan die hobo nie, is die doedelsak.
Zunge (Tonerzeuger)
Gereformeerde kerk Totiusdal
Totiusdal het op 20 Oktober 1957 van die destydse Eloffsdal-Wonderboom-Suid (later Pretoria-Wonderboom-Suid genoem) afgestig. So vinnig was die vermeerdering van Gereformeerdes in dié omgewing destyds dat die Gereformeerde kerk Oos-Moot op 30 Julie 1966 kon afstig uit die westelike wyke van Totiusdal en die oostelike wyke van Eloffsdal-Wonderboom-Suid. Aanvanklik het Totiusdal eredienste gehou in die Hoërskool Oos-Moot se saal. ’n Eie kerkgebou is beplan op grond wat behoort het aan ds. S.J. du Toit, die vader van Totius. Daarom is besluit om die gemeente Totiusdal te noem.
In 1958 besluit die gemeente om ’n kerkgebou op te rig met Johan de Ridder, ’n lidmaat van die Gereformeerde kerk Pretoria-Sunnyside, as argitek. Hulle het gevra dat die gebou ’n gevoel van ruimte gee; ’n mens moes kon wegkyk die hoogtes in. Die gebou moes ’n sfeer hê met argitektoniese skoonheid. Ten einde die boukoste te bestry, het sen. Jan de Klerk, vader van die latere pres. F.W. de Klerk en self ’n seun van Dopperpredikant, ds. W.J. de Klerk, ’n lening by Avbob beding.
Audi TT
Die Audi TT is 'n klein tweedeur sportmotor wat sedert 1998 bemark word deur Audi, 'n filiaal in die Volkswagengroep. Dit was aanvanklik gemonteer deur die Audifiliaal Audi Hungaria Motor Kft. in Győr, Hongarye, met bakdele wat gepers en geverf is by Audi se aanleg in Ingolstadt. Die prentjie het verander met die derde geslag, wat onderdele gebruik wat in sy geheel in die Hongaarse fabriek geproduseer word.
Dendrectilla tremitensis
Dendrectilla tremitensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dendrectilla en tot die familie Chalinidae. Die wetenskaplike naam van die spesie is die eerste keer geldig gepubliseer in 1983 deur Pulitzer-Finali.
Auto de fe
Dit was die sekulêre staat wat doodsvonnisse voltrek het, wat gewoonlik opgelê is in gevalle waar herhaalde kettery voorgekom het ná 'n eerste oortreding. Gevangenes in hierdie kategorie wat hardkoppig gebly het is lewendig verbrand, behalwe indien hulle versoen is met die kerk, in welke geval hulle verwurg is op die brandstapel voordat díé aan die brand gesteek is.
Autos de fe was in publieke pleine of wandelpleine gevier, het vir verskeie ure aangehou en is bygewoon deur kerklike en burgerlike owerhede.
In Lissabon was die Rossioplein die plek vir verbranding gewees.
Die eerste auto de fe het in Seville, Spanje, in 1481 gebeur, toe ses mans en vroue tereggestel is. Die Inkwisisie het slegs beperkte mag in Portugal geniet, en het net vier jaar gehou, met slegs een auto da fe in Porto. Autos de fe het ook in Mexiko, Brasilië en Peru voorgekom, en is opgeteken deur moderne geskiedkundiges van die conquistadores. Die laaste teregstelling deur die Spaanse Inkwisisie was van 'n skoolhoof, Cayetano Ripoll, op 26 Julie 1826. Sy verhoor het nagenoeg twee jaar geneem, en hy is aangekla daarvan dat hy 'n deïs was. Hy is verwurg op die galg nadat hy die woorde "Ek sterf versoene met God en met die mens" opgesê het. Dit was die laaste auto de fe.
John Tengo Jabavu
John Tengo Jabavu (11 Januarie 1859 – 10 September 1921) was 'n swart politieke aktivis en die redakteur van Suid-Afrika se eerste koerant wat in 'n swart taal uitgegee is.
In 1876 het Jabavu redakteur geword van Isigidimi Sama Xosa ("Die Xhosa Boodskapper"), en teen die vroeë 1880's het hy 'n belangrike politieke figuur geword. Jabavu het veral geskryf oor die bedreiging wat die opkoms van Afrikanernasionalisme ingehou het en eise gestel vir gelyke regte vir swart mense in Suid-Afrika. Tengo Jabavu was ook 'n voorstander van vroueregte sowel as openbare onderwys.
Erica Schroeder
Erica Schroeder (gebore 27 April 1975) is 'n Amerikaanse aktrise.
Tugelawaterval
Die Tugelawaterval is 'n 948 m hoë waterval. Dit is naby die oorsprong van die Tugelarivier by Mont-aux-Sources, 'n piek van die Drakensberge, KwaZulu-Natal, Suid-Afrika. Dit is die tweede hoogste waterval in die wêreld. Die waterval is gemiddeld 15 m wyd met 'n volume van 1 m3/s. Tegnies bestaan die val uit vyf valle met die hoogste enkele val van 411 m. Die waterval is net te voet bereikbaar.
Die hoogste waterval ter wêreld is die Angel-val in Venezuela, wat 979 m hoog is.
In 2016 is albei die Tugelawaterval en die Angel-val hermeet deur 'n Tsjeggiese span onder leiding van Martin Sil. Die span se meetings het bevestig dat die Angel-val 978 meter hoog is, maar hul meetings het getoon dat die Tugelawaterval op 983 meter die hoogste waterval in die wêreld is. Hulle het egter verduidelik dat die Angel-val op 807 meter val, die grootste ononderbroke val. Die grootste ononderbroke val vir die Tugelawaterval is 411 meter.
Carly Schroeder
Carly Schroeder (gebore 18 Oktober 1990) is 'n Amerikaanse aktrise en vervaardiger. Sy is bekend vir haar rolle in die rolprente Mean Creek (2004) en Gracie (2007), en in die televisiereekse Port Charles (1997) en Lizzie McGuire (2001).
Molokai
Molokaʻi (ˈmɒləkaɪ in Engels en ˈmoloˈkɐʔi in Hawais) is die vyfde grootste eiland in die Amerikaanse deelstaat Hawaii met 'n oppervlakte van 673,4 km². Dit is net sowat 50 kilometer oos van die hoofeiland Oʻahu geleë en van dié eiland deur die 40 km-breë Kaiwi-kanaal geskei. Honolulu se stadsligte is in die aand vanuit die westelike deel van Molokai sigbaar, terwyl die eilande Lānaʻi en Maui van enige punt langs die suidkus gesien kan word.
Molokai het veral danksy die plaaslike melaatse kolonie bekendheid verwerf. Toe melaatsheid – destyds nog 'n ongeneeslike siekte wat in Hawaii ook maʻi pake of "Sjinese siekte" genoem is – in 1830 op die Hawaii-eilande uitgebreek het, is siek bewoners na die melaatse kolonie Kalaupapa op die skiereiland Makanalua ("die geskenkte graf") gebring.
Tans is daar geen pasiënte meer in die kolonie nie. Toe die beleid van geïsoleerde kolonies vir lyers van melaatsheid in 1969 laat vaar is, het 'n aantal voormalige pasiënte nogtans besluit om in die kolonie aan te bly.
Toke Lars Bjarke
Toke Lars Bjarke (gebore 27 Desember 1999) is 'n Deense akteur en vervaardiger. Hy is bekend vir sy rolle in die rolprente Tour de Force (2010), In a Better World (2010), en The Salvation (2014), en in die televisiereeks Those Who Kill (2011).
Dendrilla
Dendrilla is 'n genus van sponsdiere uit die klas van die Demospongiae (gewone sponse).
Amanda Schull
Amanda Schull (gebore 26 Augustus 1978) is 'n Amerikaanse aktrise. Sy is bekend vir haar rolle in die rolprent Center Stage (2000) en in die televisiereekse Pretty Little Liars (2010), Suits (2011), en 12 Monkeys (2015).
Sarah Drew
Sarah Drew (gebore 1 Oktober 1980) is 'n Amerikaanse aktrise en regisseuse. Sy is bekend vir haar rolle in die rolprente Radio (2003), Wieners (2008), en Moms' Night Out (2014), en in die televisiereeks Grey's Anatomy (2005).
Ann Codee
Ann Codee (5 Maart 1890 – 1961) was 'n Amerikaanse aktrise. Sy was bekend vir haar rolle in die rolprente Captain Caution (1940), Kiss Me Kate (1953), Kings Go Forth (1958), en Can-Can (1960).
Alexandra Dreyfus
Alexandra Dreyfus (gebore 7 April 1986) is 'n Amerikaanse aktrise, regisseuse, en skryfster. Sy is bekend vir haar rolle in die rolprent Dubplate Drama (2009) en in die televisiereekse Lonelygirl15 (2006) en LG15: The Resistance (2008).
Jack in the Box
Jack in the Box is 'n Amerikaanse kettinggroep van kitskosrestaurante. Dit is in 1951 deur Robert O. Peterson gestig.
Shaoxing
Shaoxing (Chinees: 绍兴), vroeër Kuaiji (会稽) en Shanyin (山阴), is 'n stad in die Chinese provinsie Zhejiang met 'n bevolking van 4 912 200 in 2010. Die stad is in die ooste van China naby die kus van die Oos-Chinese See aan die Qiantangrivier geleë.
Shaoxing grens in die ooste aan Ningbo, in die suidooste aan Taitsjou‎‎, in die suidweste aan Jinhua en in die weste aan Hangtsjou. Die stad is veral bekend vir sy ou stadskern met 'n labirint van ou straatjies en historiese kanale.
Gladiolus debilis
Gladiolus debilis is 'n meerjarige plant en geofiet wat tot die genus Gladiolus behoort en is deel van die fynbos. Die plant is endemies aan die Wes-Kaap.
Audi Q3
Die Audi Q3 is 'n vyfdeur kompakte uitvoerende oorkruis SNV wat sedert 2011 deur Audi gebou en bemark word.
Die motor word op die Volkswagengroep A5 (PQ35) platform van die Volkswagen Golf Mk5 gebou, dieselfde as dié vir die Volkswagen Tiguan/SEAT Tribu klein SNV. Die Q3 pas bo die voorgestelde Audi Q2 mini-oorkruiser. In vergelyking met die middelluukse kompakte Q5 en die volgrootte Q7, wat geposisioneer is vir 'n gesin met praktiese en goeie veldprestasie, is die Q3 meer gemik as 'n leefstyl-/sportmotor. Ontwerp en ontwikkeling is in die tweede helfte van 2007 begin, nadat die raad die ontwerp van Julian Hoenig gekies het vir produksie, en besluite gefinaliseer is in 2009.
Die voertuig is by die "Auto Sjanghai"-skou onthul in 2011.
Hannah Bjarnhof
Hannah Bjarnhof (6 Julie 1928 – 20 Mei 2002) was 'n Deense aktrise en skryfster. Sy was bekend vir haar rolle in die rolprente Gymnasiepigen (1960) en Når engle elsker (1985), en in die televisiereeks Unit 1 (2000).
Unibail-Rodamco-Westfield
Unibail-Rodamco-Westfield is die voorste genoteerde kommersiële vaste eiendomsgroep ter wêreld, teenwoordig in 13 lande en met 'n portefeulje van bates ter waarde van 56,3 miljard euro op 31 Desember 2020. Die groep is in 1968 gestig en het in 2021 3.100 werknemers. Hy spesialiseer in die bestuur, promosie en belegging van groot winkelsentrums in groot stede in Europa en die Verenigde State, in groot kantoorgeboue en in kongres- en uitstallingsentrums in die Parys-streek.
Sosiale kontrak
Die sosiale kontrak is ‘n vrywillige ooreenkoms wat tusen individue gemaak word en waardeur daar ‘n georganiseerde samelewing of staat ontstaan. Die sosiale kontrak word nie as ‘n historiese gebeurtenis beskou nie maar eerder as ‘n manier om die waarde van regering en die grondslag van politiese verpligtinge aan te dui; sosiale-kontrak teoretici wil sien dat individue optree asof hulle in persoon self die kontrak gesluit het. Die sosiale kontrak is as ‘n teoretiese konstruk gebruik deur teoretici soos Thomas Hobbes, John Locke en Jean-Jacques Rousseau.
Unibail-Rodamco-Westfield
Die groep het in 2020 87 winkelsentrums.
Sosiale kontrak
Dit bring ons by die drie elemente van die klassieke vorm van die sosiale kontrak teorie. Eerstens veronderstel dit ‘n hipotetiese staatlose samelewing waarin daar totale afwesigheid van ‘n regerende gesag is. Dit gee aanleiding tot die algehele onbeperkte vryheid van die natuurstaat, en is deur Thomas Hobbes as volg beskryf: “Die beginsels van reg en verkeerd, geregtigheid en onreg het geen plek hier nie. Waar daar geen gemeenskaplike vorm van mag is nie, is daar geen wet nie, waar daar geen wet is nie, is daar geen geregtigheid nie. Geweld en korrupsie is die twee kardinale deugde wat met mekaar in stryd is." Verder vergelyk Hobbes dit met ‘n konstante oorlog van almal teen almal waarin die lewe van ‘n mens eensaam, arm, wreed, onintelligent en kort sal wees.
Die tweede element van die sosiale kontrak veronderstel dat individue poog om weg te kom uit hierdie natuurstaat en hulself aan ‘n sosiale kontrak te verbind, deur toe te gee dat net ‘n soewereine mag die orde, stabiliteit en sekuriteit van die gemeenskap kan verseker. Kortliks sal die inhoud van die kontrak soos volg wees: lede van die gemeenskap kom ooreen oor reëls wat deur almal daarin nagekom word. Indien sekere individue nie die reëls nakom nie, sal ander individue in die gemeenskap by magte wees om hulle te dwing om die reëls na te kom. Daar sal natuurlike leiers in die gemeenskap wees wat in beheer van die gemeenskap sal wees en elke generasie sal weer hul eie leiers verkies.
Kathleen Cody (aktrise)
Kathleen Cody (gebore 30 Oktober 1954) is 'n Amerikaanse aktrise. Sy is bekend vir haar rolle in die rolprent Girls on the Road (1972) en in die televisiereeks Dark Shadows (1966).
Dendrilla acantha
Dendrilla acantha is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.